મારી સિવાય બીજી કેટલી મમ્મીઓ હશે જેમણે આ બધું અનુભવ્યું હશે. તે લોકોને કેટલું કેહવું હશે. હું પોતે તને કેટલું કેહવા માંગું છુ. તારી સાથે વાતો શેર કરવી છે. તને સમજાવવું છે કે આ દુનિયામાં આવ્યા પછી તું તારી નજરથી આ દુનિયાને જોજે. મારી કે તારા પપ્પાની ઉછીની નજર ન લઈશ. તું તારા સંબંધો બનાવજે. અમે જે નથી કરી શક્યા તે તું કરે તેવો બોજો અમે નથી નાખવાના તારા માથે. મને ખબર છે તું મારી જેમ લાગણીશીલ થઈશ. ક્યારેક જીવનમાં પાછો પણ પડીશ. પણ મેં ક્યારેય હિંમત નથી હારી બસ આ એક વાત તું મારી પાસેથી શીખજે.